另一方面，組合語言又唔似得高級語言（high-level programming language）噉有普遍性－每一款組合語言都係要喺某啲特定嘅電腦系統架構同作業系統（operating system）上先會行到，而相比之下，好似係 Java 或者 Python 等嘅高級語言一般都可以用落去多個平臺上面，淨係需要有啱用嘅編譯器（compiler）將佢哋翻譯俾部電腦睇就得。